Public procurement notice: Contract Award Notice
Published: 2020-07-14
Buyer: Národná diaľničná spoločnosť, a.s.
Country: SK
Contract type: Works
Procedure: Open procedure
CPV classification: 45000000: Construction work | 45221241 | 45233110 | 45233125: Urban road construction work
Award criteria: Lowest price

Technical requirements: Predmetom zákazky je uskutočnenie stavebných prác pre projekt Rýchlostná cesta R2 Rožňava Jablonov nad Turňou.
Postup bol zrušený v zmysle § 57 ods. 2 zákona č. 343/2015 Z. z. o verejnom obstarávaní - zmenili sa okolnosti, za ktorých sa vyhlásilo verejné obstarávanie.Verejný obstarávateľ vyhlásil verejné obstarávanie bez právoplatného stavebného povolenia a zároveň odôvodnene predpokladal, že predmetné stavebné povolenie získa v zmysle dokumentácie, ktorá bola základným podkladom reverznej verejnej súťaže v čase, do ukončenia predmetného verejného obstarávania.
Verejnému obstarávateľovi bolo doručených spolu 1052 žiadostí o vysvetlenie súťažných podkladov. Predmetom žiadostí o vysvetlenie boli najmä nezrovnalosti a chyby vo výkaze výmer a v poskytnutej projektovej dokumentácii. Vysvetlením predmetných žiadostí by došlo k zásadnej zmene súťažných podkladov ktorá odôvodňuje a zakladá povinnosť verejnému obstarávateľovi opraviť súťažné podklady a prípadne opätovne vyhlásiť verejné obstarávanie.
Pre vydanie stavebného povolenia bolo potrebné rozhodnutie MŽP SR vydané v zisťovacom konaní v zmysle prílohy 8.a, zákona č. 24/2006 Z.z. o posudzovaní vplyvom na životné prostredie. Jedným z podkladov predmetného zisťovacieho konania je aj rozhodnutie podľa § 16 zákona č. 364/2004 Z. z. vodného zákona. Rozhodnutie bolo vydané pod č.:OU-KE-OSZP2-2020/003267 dňa 8. januára 2020, so záverom, že navrhovaná činnosť je činnosťou podľa § 16 ods. 6 písm. b) vodného zákona a je potrebné vykonať posúdenie podľa § 16 ods. 6 písm. b) bodov 1 až 4 vodného zákona.
Na základe horeuvedeného vydaného rozhodnutia bolo zabezpečené spracovanie posúdenia podľa článku 4.7 smernice európskeho parlamentu a rady 2000/60/ES (tzv. sekundárne posúdenie).
1.Na základe podrobného vyhodnotenia vplyvov dôjde pri realizácii tunela k poklesu hladiny podzemnej vody, ovplyvneniu kvantity aj kvality vodného zdroja Eveteš, aktuálne využívaného pre zásobovanie obyvateľstva pitnou vodou, a negatívnemu ovplyvneniu Hrušovskej jaskyne. Hrušovská jaskyňa predstavuje prirodzený biotop 8310 jaskyne neprístupné verejnosti, ktorý je chránený smernicou 92/43/EHS (smernica o biotopoch).
2.Presmerovanie drenážneho účinku jaskyne na tunel spôsobí významnú zmenu vodných pomerov jaskyne. V zmysle stanoviska Slovenskej správy jaskýň (spracovaného pre potreby tohto posúdenia) je akákoľvek zmena kvality podzemnej vody neakceptovateľná. Neakceptovateľná je aj zmena množstva vody pretekajúcej jaskynným systémom a zmena vodného režimu v jaskynnom systéme. Na základe všetkých doterajších poznatkov výstavba tunela bez realizácie účinných opatrení s najväčšou pravdepodobnosťou takéto významné zmeny spôsobí.
Najvýznamnejšie novonavrhované opatrenia (mimo terajšiu zadávaciu projektovú dokumentáciu verejného obstarávateľa), ktoré majú zásadný vplyv na cenu diela:
Vplyv cestného úseku vrátane tunela na vodný útvar SK200480KF je teda možné až po vykonaní navrhovaných opatrení hodnotiť ako nevýznamný.
Je potrebné skonštatovať, že realizácia projektu bez realizácie ďalších navrhovaných opatrení na ochranu vôd a Hrušovskej jaskyne je neakceptovateľná podľa stanoviska ŠOP SR, Slovenskej správy jaskýň, resp. záverov Primeraného posúdenia na územia sústavy Natura 2000 (Integra 2020).
1.najprv je potrebné doplniť navrhované opatrenia do dokumentácie verejného obstarávateľa, čo predstavuje preprojektovanie dokumentácie na stavebné povolenie a následne realizačnej dokumentácie